Marjan Šarec

Marjan Šarec (sündinud 2. detsembril 1977 Ljubljanas) on Sloveenia ajakirjanik, koomik ja poliitik. Ta oli 13. septembrist 2018 kuni 3. märtsini 2020 Sloveenia peaminister.

Ta lõpetas aastal 2001 Ljubljana ülikooli juures oleva Teatri-, Kino-, Raadio- ja Televisiooniakadeemia. 

Ülikooli lõpetamise järel töötas ta Sloveenia Riiklikus Televisioonis. Ta osales raadiosaates "Radio Ga-Ga" ja telesaates "Hri-bar". Ta on imiteerinud paljusid Sloveenia ja rahvusvahelisi tegelasi. Aastal 2010 kandideeris ta kohalikel valimistel Kamnikis. Temast sai seejärel Kamniki linnapea. Aastal 2014 valiti ta uuesti Kamniki linnapeaks. Aastal 2017 kandideeris ta Sloveenia presidendivalimistel, kuid kaotas presidendivalimistel.

 Välislingid 
 Marjan Šareci koduleht (sloveeni keeles)

Kategooria:Sloveenia peaministrid
Kategooria:Sloveenia poliitikud
Kategooria:Sloveenia kaitseministrid
Kategooria:Sloveeniast valitud Euroopa Parlamendi liikmed
Kategooria:Ljubljana ülikooli vilistlased
Kategooria:Sündinud 1977